Súradnice: 42°08′55.64″S 24°45′08.14″V﻿ / ﻿42,1487889°S 24,7522611°V﻿ / 42.1487889; 24.7522611

**Skobelevovej dom** (bulh. Скобелева къща – *Skobeleva kăšta*), známy aj ako **Stála expozícia „Georgi Božilov-Slona"** (bulh. Постоянна експозиция „Георги Божилов-Слона" – *Postojanna ekspozicija „Georgi Božilov-Slona"*) je meštiansky obrodenecký dom z druhej polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

Lokalita
--------

Danovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Kňaz Ceretelev I" (bulh. улица „Княз Церетелев" – *ulica „Kňaz Ceretelev"*, doslova *ulica kniežaťa Cereteleva*) č. 1 v susedstve budovy historickej lekárne Hippokrates.

Dejiny
------

Dom nechal postaviť v priebehu roku 1860 bohatý bulharský prominent zo Starej Zagory, Kostadin Kaftandžijata.

Po oslobodení Bulharska v roku 1878 v dome žila až do svojej smrti v roku 1880 Olga Skobelevová, matka ruského generála Michaila Skobeleva, známa svojou dobročinnou činnosťou, vďaka ktorej získala prezývku *Skobelevova matka* (bulh. Скобелева майка – *Skobeleva majka*), ako ju s vďačnosťou oslovovali ľudia, ktorým pomohla.

V roku 2003 bola v budove otvorená stála expozícia venovaná dielu významného plovdivského umelca Georgiho Božilova.

Charakteristika
---------------

Dom je typickým predstaviteľom bulharskej obrodeneckej architektúry, pričom ide o dom plovdivského typu.

Na severnej fasáde budovy (fasáda viditeľná z ulice „Săborna") sa nachádza mozaika zhotovená na pamiatku Georgiho Božilova podľa projektu Dimităra Kirova.

Stála expozícia „Georgi Božilov-Slona"
--------------------------------------

*Stála expozícia „Georgi Božilov-Slona"* (bulh. Постоянна експозиция „Георги Божилов-Слона" – *Postojanna ekspozicija „Georgi Božilov-Slona"*) je jednou z expozícií pod správou plovdivskej Mestskej umeleckej galérie. K otvoreniu došlo z iniciatívy a za pomoci finančných prostriedkov *Fondu „Budúcnosť pre Bulharsko"* (bulh. Фондация „Бъдеще за България" – *Fondacija „Bădešte za Bălgarija"*), ktorý v budove sídlil. Expozícia je venovaná dielu významného plovdivskeho umelca Georgiho Božilova-Slona, ktorý žil v rokoch 1935 – 2001. Zbierka obsahuje celkovo 47 plátien z tvorby Georgiho Božilova a výstava bola oficiálne otvorená 13. júna 2003, teda v deň, kedy by Georgi Božilov oslávil šesťdesiate ôsme narodeniny.

Galéria
-------

* celkový pohľad na dom z juhucelkový pohľad na dom z juhu
* pohľad na časť južnej fasádypohľad na časť južnej fasády
* pohľad na časť južnej fasádypohľad na časť južnej fasády
* celkový pohľad na západnú fasádu budovycelkový pohľad na západnú fasádu budovy
* pohľad na severnú a východnú vnútornú fasádupohľad na severnú a východnú vnútornú fasádu
* pohľad na severnú vnútornú fasádu s vchodom do budovypohľad na severnú vnútornú fasádu s vchodom do budovy
* detail zo západnej fasádydetail zo západnej fasády
* vchod do areálu na východnej strane budovyvchod do areálu na východnej strane budovy
* v areáli dvoruv areáli dvoru

Referencie
----------

1. 1 2 3 4 5 6 7 8  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 449. (po bulharsky)
2. 1 2 3 4 5 6 7 8  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 360. (po bulharsky)
3. 1 2 3 4 5 6 7 8 9 10 11 12  PIŽEV, Aleksandăr. Starijat Plovdiv. Varna : Izdatelstvo "Slavena". 48 s. ISBN 9545793368. S. 39 – 40. (po bulharsky)
4. 1 2 3 4 5 6 7  CVETANOV, Momčil. Pătevoditel: Oblast Plovdiv, Oblast Pazardžik. Sofia : Domino. 2020. 220 s. ISBN 9789546513199. S. 70. (bulharsky)
5. 1 2 3 4 5 6 7 8 9 10 11  PLOVDIV, Visit. *Градска художествена галерия - Постоянна експозиция "Георги Божилов - Слона"* [online]. visitplovdiv.com, [cit. 2023-04-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Skobelevovej dom**